CELEX: 52020DP0351
Language: hu
Date: 2020-12-15 00:00:00
Title: Az Európai Parlamenthatározata az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek az IAS 39 nemzetközi számviteli standard, továbbá az IFRS 4, IFRS 7, IFRS 9 és IFRS 16 nemzetközi pénzügyi beszámolási standard tekintetében történő módosításáról szóló bizottsági rendelettervezettel szembeni kifogás mellőzésére (D069602/01 – 2020/2851(RPS))

2021.10.29.   
            
            
               HU
            
            
               Az Európai Unió Hivatalos Lapja
            
            
               C 445/184
            
         
      P9_TA(2020)0351
      Végrehajtási intézkedéssel szembeni kifogás mellőzése: az IAS 39 nemzetközi számviteli standard, továbbá az IFRS 4, IFRS 7, IFRS 9 és IFRS 16 nemzetközi pénzügyi beszámolási standard
      Az Európai Parlamenthatározata az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek az IAS 39 nemzetközi számviteli standard, továbbá az IFRS 4, IFRS 7, IFRS 9 és IFRS 16 nemzetközi pénzügyi beszámolási standard tekintetében történő módosításáról szóló bizottsági rendelettervezettel szembeni kifogás mellőzésére (D069602/01 – 2020/2851(RPS))
      (2021/C 445/23)
      
         Az Európai Parlament,
      
                  —
               
               
                  tekintettel a bizottsági rendelet tervezetére (D069602/01,
               
            
                  —
               
               
                  tekintettel a nemzetközi számviteli standardok alkalmazásáról szóló, 2002. július 19-i 1606/2002/EK európai parlamenti és tanácsi rendeletre (1) és különösen annak 3. cikke (1) bekezdésére,
               
            
                  —
               
               
                  tekintettel az 1606/2002/EK rendelet 6. cikkének (1) bekezdésében említett számviteli szabályozó bizottság 2020. október 26-i véleményére, ,
               
            
                  —
               
               
                  tekintettel a Bizottság 2020. október 28-i levelére, amelyben annak kinyilvánítására kéri az Európai Parlamentet, hogy nem ellenzi a rendelet tervezetét,
               
            
                  —
               
               
                  tekintettel a Gazdasági és Monetáris Bizottság által a Bizottsági Elnökök Értekezletének elnökéhez intézett 2020. december 2-i levélre,
               
            
                  —
               
               
                  tekintettel a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozat (2) 5a. cikkére,
               
            
                  —
               
               
                  tekintettel eljárási szabályzata 112. cikke (4) bekezdésének d) pontjára és 111. cikkének (6) bekezdésére,
               
            
                  —
               
               
                  tekintettel a Gazdasági és Monetáris Bizottság határozatra vonatkozó ajánlására,
               
            
                  —
               
               
                  tekintettel arra, hogy az eljárási szabályzata 111. cikke (6) bekezdésének harmadik és negyedik francia bekezdésében említett határidőn belül – amely 2020. december 15-én járt le – nem érkezett kifogás,
               
            
                  A.
               
               
                  mivel a Nemzetközi Számviteli Standard Testület (IASB) 2020. augusztus 27-én kibocsátotta az IAS 39 nemzetközi számviteli standard és az IFRS 4, 7, 9 és 16 nemzetközi pénzügyi beszámolási standard módosításait; mivel e módosítások célja, hogy általános könnyítést biztosítsanak a bankközi kamatláb (IBOR) felváltásának 2. szakaszára tekintettel; mivel a javasolt módosítások a pénzügyi eszközök módosításaira (értékváltozások) és a fedezeti elszámolásra vonatkozó referencia-kamatláb tényleges felváltásából eredő pénzügyi beszámolási következményekkel foglalkoznak, és megelőzik a pénzügyi eszközök és lízingszerződések értékelésére (vagy kivezetésére) gyakorolt nemkívánatos számviteli hatásokat, valamint a fedezeti kapcsolatok megszüntetését a referencia-kamatlábak szabályozás által vezérelt felváltása miatt; mivel a javasolt módosítások nélkül előfordulhat, hogy a vállalatoknak azonnal el kell ismerniük az eredményben bekövetkező értékváltozásokat, vagy meg kell szüntetniük a fedezeti kapcsolatokat annak ellenére, hogy kockázatkezelési stratégiájukat nem változtatták meg; mivel a Bizottság sürgette az IASB-t, hogy gyorsítsa fel a javasolt módosítások kibocsátását annak érdekében, hogy az Unió időben jóváhagyja a módosításokat;
               
            
                  B.
               
               
                  mivel az Európai Pénzügyi Beszámolási Tanácsadó Csoport (EFRAG) 2020. szeptember 14-én kedvező szakvéleményt adott a Bizottság számára;
               
            
                  C.
               
               
                  mivel a Bizottság arra a következtetésre jutott, hogy az értelmezés megfelel az elfogadás technikai kritériumainak az 1606/2002/EK rendelet 3. cikkének (2) bekezdésében előírtak szerint, és fenntartja, hogy a javasolt módosítások elkerülhetővé tennék a fedezeti kapcsolatoknak az IBOR-átállással kapcsolatos bizonytalanságok miatti megszakítását, hogy az IFRS-nek megfelelő pénzügyi kimutatások megfelelően tükrözhessék a kockázatkezelés hatását, és megelőzhessék a nyereséget vagy veszteséget érintő indokolatlan volatilitást;
               
            
                  D.
               
               
                  mivel az IASB a módosítások alkalmazásának kezdőnapját 2021. január 1-jében határozta meg, azzal, hogy alkalmazásuk korábban is megengedett; mivel az IFRS és az IAS hatálya alá tartozó pénzügyi intézmények a 2020. évi pénzügyi kimutatásaikhoz nem használhatják a módosítások szerinti eljárást azok jóváhagyása és közzététele előtt; mivel az uniós vállalatok hátrányos helyzetbe kerülnének a más joghatóság alá tartozó versenytársaikkal szemben, ha nem lennének abban a helyzetben, hogy igénybe vehessék a módosítások által biztosított kedvezményeket; mivel ezért a javasolt módosításokat 2020. december vége előtt jóvá kell hagyni és közzé kell tenni annak érdekében, hogy azokat a 2021. január 1-jén, azt követően vagy azt megelőzően kezdődő pénzügyi időszakokra lehessen alkalmazni;
               
            
               
                  1.
               
               
                  kijelenti, hogy nem ellenzi a bizottsági rendelet tervezetét;
               
            
               
                  2.
               
               
                  utasítja elnökét, hogy továbbítsa ezt a határozatot a Bizottságnak és tájékoztatás céljából a Tanácsnak.
               
            
         (1)  HL L 243., 2002.9.11., 1. o.
      
      
         (2)  HL L 184., 1999.7.17., 23. o.